**Szentendre Város Önkormányzat Képviselő-testületének**

**23/2014. (IX.16.) önkormányzati rendelete**

**Szentendre Város Semmelweis Díjáról**

**(Egységes szerkezetben a 15/2019. (III.18.) valamint a 37/2020. (X.20.) önkormányzati rendeletekkel)**

Szentendre Város Önkormányzat Képviselő-testülete Magyarország Alaptörvénye, a helyi önkormányzatok alcím 32. cikk (1) bekezdés a) pontjában foglalt jogkörében és Magyarország helyi önkormányzatairól szóló 2011. évi CLXXXIX. törvény 8. § (2) bekezdésében kapott felhatalmazás alapján, Szentendre Város Semmelweis Díjáról az alábbi rendeletet alkotja:

**1. §**

(1)[[1]](#footnote-1) [[2]](#footnote-2) Szentendre Város Önkormányzat Szentendre városban a lakosság érdekében orvosi tevékenységet végzők kimagasló egészségügyi teljesítményének elismerése, valamint személyes megbecsülése és további ösztönzése céljából Szentendre Város Semmelweis Díjat (a továbbiakban: díj) alapít.

(2) A díjazott az adományozásról okiratot kap és egyszeri 70 000 Ft összegű jutalomban részesül.

**2. §**

(1)[[3]](#footnote-3) [[4]](#footnote-4) A díj Szentendre városban a lakosság érdekében orvosi tevékenységet végzők részére, egyéni teljesítmény elismeréseként adományozható.

(2) A díj megosztva vagy posztumusz nem adományozható.

**3. §**

(1) A díjat évente, első alkalommal 2015. évben a Képviselő-testület adományozza. A díjat a polgármester adja át, a július 1. napja előtti munkanapon.

(2) [[5]](#footnote-5) A díj adományozására

a) Szentendre Város Egészségügyi Intézménye vezetője és közalkalmazotti tanácsa,

b) a polgármester, a jegyző,

c) a képviselők,

d) a képviselő-testület bizottságainak tagjai,

e) legalább 10 szentendrei állandó lakóhellyel rendelkező lakos

tehet javaslatot a polgármesternél a tárgyév május hónapjának 15. napjáig.

(3) [[6]](#footnote-6)

(4) Az írásban előterjesztett javaslatnak tartalmaznia kell a jelölt szakmai életútját és egészségügyi teljesítménye ismertetését, azokat az indokokat, amelyek a díj odaítélését megalapozhatják.

**4. §**

A díj adományozásával kapcsolatos adminisztratív feladatokat a jegyző látja el.

**5. §**

A díjat és járulékait az önkormányzat költségvetése tartalmazza.

**6. §**

**Záró rendelkezések**

(1) Ez a rendelet a kihirdetést követő napon lép hatályba.

(2) A rendelet kihirdetéséről a jegyző gondoskodik.

Szentendre, 2014. szeptember 11.

**dr.Dietz Ferenc s.k. dr. Molnár Ildikó s.k.**

polgármester címzetes főjegyző

**Záradék:**

A rendelet 2020. október 21-én került egységes szerkezetbe foglalásra.

**dr. Schramm Gábor**

jegyző

1. Módosította a 15/2019. (III.18.) önkormányzati rendelet. Hatályos: 2019. március 19-től [↑](#footnote-ref-1)
2. Módosította a 37/2020. (X.20.) önkormányzati rendelet. Hatályos: 2020. október 21-től [↑](#footnote-ref-2)
3. Módosította a 15/2019. (III.18.) önkormányzati rendelet. Hatályos: 2019. március 19-től [↑](#footnote-ref-3)
4. Módosította a 37/2020. (X.20.) önkormányzati rendelet. Hatályos: 2020. október 21-től [↑](#footnote-ref-4)
5. Módosította a 37/2020. (X.20.) önkormányzati rendelet. Hatályos: 2020. október 21-től [↑](#footnote-ref-5)
6. Hatályon kívül helyezte a 37/2020. (X.20.) önkormányzati rendelet. Hatálytalan: 2020. október 21-től [↑](#footnote-ref-6)